Odluka Komisije od 02/09/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9435 - ADNOC / OCI) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 02/09/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9486 - Groupe Bruxelles Lambert / Webhelp SAS) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 28/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9317 - ArcelorMittal S.A. / C.L.N. Group – Coils Lamiere Nastri S.p.A. / Ilva SSCs) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2019/1393, donesena zajedničkom suglasnošću s izabranom predsjednicom Komisije, od 10. rujna 2019. o utvrđivanju popisa ostalih osoba koje Vijeće predlaže za imenovanje članovima Komisije

text:
                  10.9.2019

                  HR

                  Službeni list Europske unije

                  LI 233/1

         ODLUKA VIJEĆA (EU) 2019/1393,
         donesena zajedničkom suglasnošću s izabranom predsjednicom Komisije,
         od 10. rujna 2019.
         o utvrđivanju popisa ostalih osoba koje Vijeće predlaže za imenovanje članovima Komisije
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 17. stavke 3. i 5. te članak 17. stavak 7. drugi podstavak,
         uzimajući u obzir Odluku Europskog vijeća 2013/272/EU od 22. svibnja 2013. o broju članova Europske komisije (1),
         budući da:

                     (1)

                     Mandat Komisije imenovane Odlukom Europskog vijeća 2014/749/EU (2) istječe 31. listopada 2019.

                     (2)

                     Novu Komisiju, koja se sastoji od po jednog državljanina svake države članice, uključujući njezina predsjednika i Visokog predstavnika Unije za vanjske poslove i sigurnosnu politiku, trebalo bi imenovati za razdoblje do 31. listopada 2024.

                     (3)

                     Europsko vijeće imenovalo je gđu Ursulu VON DER LEYEN osobom koju Europskom parlamentu predlaže za predsjednicu Komisije, a Europski parlament izabrao ju je za predsjednicu Komisije na plenarnoj sjednici održanoj 16. srpnja 2019.

                     (4)

                     Vijeće bi, zajedničkom suglasnošću s izabranom predsjednicom Komisije, trebalo utvrditi popis ostalih osoba koje predlaže za imenovanje članovima Komisije za razdoblje do 31. listopada 2024.

                     (5)

                     Europsko vijeće je uz suglasnost izabrane predsjednice Komisije 5. kolovoza 2019. imenovalo g. Josepa BORRELLA FONTELLESA Visokim predstavnikom Unije za vanjske poslove i sigurnosnu politiku u skladu s člankom 18. stavkom 1. UEU-a.

                     (6)

                     Vijeće je 23. kolovoza 2019. primilo pismo od stalnog predstavnika Ujedinjene Kraljevine pri Europskoj uniji, u kojem se navodi sljedeće:
                     „S obzirom na to da će Ujedinjena Kraljevina 31. listopada 2019. napustiti Europsku uniju, predsjednik vlade 25. srpnja najavio je u Zastupničkom domu da nećemo imenovati povjerenika iz Ujedinjene Kraljevine za novu Komisiju, i da namjera toga nije da se EU spriječi da imenuje novu Komisiju.
                     Pišem vam službeno kako bih potvrdio da, u skladu s izjavom predsjednika vlade, Ujedinjena Kraljevina neće imenovati kandidata za Kolegij povjerenika za razdoblje 2019. – 2024.”.

                     (7)

                     U skladu s člankom 17. stavkom 7. drugim podstavkom UEU-a, izabrana predsjednica Komisije obavijestila je o svojoj suglasnosti.

                     (8)

                     U skladu s člankom 17. stavkom 7. trećim podstavkom UEU-a, predsjednika, Visokog predstavnika Unije za vanjske poslove i sigurnosnu politiku i ostale članove Komisije kolektivno, kao tijelo, glasovanjem potvrđuje Europski parlament,

               DONIJELO JE OVU ODLUKU:

            Članak 1.
            Vijeće, zajedničkom suglasnošću s gđom Ursulom VON DER LEYEN, izabranom predsjednicom Komisije, predlaže sljedeće osobe za imenovanje članovima Komisije za razdoblje do 31. listopada 2024.:

                        gđa Helena DALLI

                        g. Valdis DOMBROVSKIS

                        gđa Elisa FERREIRA

                        gđa Mariya GABRIEL

                        g. Paolo GENTILONI

                        gđa Sylvie GOULARD

                        g. Johannes HAHN

                        g. Phil HOGAN

                        gđa Ylva JOHANSSON

                        gđa Věra JOUROVÁ

                        gđa Stella KYRIAKIDES

                        g. Janez LENARČIČ

                        gđa Rovana PLUMB

                        g. Didier REYNDERS

                        g. Margaritis SCHINAS

                        g. Nicolas SCHMIT

                        g. Maroš ŠEFČOVIČ

                        gđa Kadri SIMSON

                        g. Virginijus SINKEVIČIUS

                        gđa Dubravka ŠUICA

                        g. Frans TIMMERMANS

                        g. László TRÓCSÁNYI

                        gđa Jutta URPILAINEN

                        gđa Margrethe VESTAGER

                        g. Janusz WOJCIECHOWSKI

                  dodatno uz:

                        g. Josepa BORRELLA FONTELLESA, imenovanog Visokim predstavnikom Unije za vanjske poslove i sigurnosnu politiku.

            Članak 2.
            Ova Odluka prosljeđuje se Europskom parlamentu.

            Članak 3.
            Ova Odluka objavljuje se u Službenom listu Europske unije.

            Sastavljeno u Bruxellesu 10. rujna 2019.

                  Za Vijeće

                  Predsjednica

               T. TUPPURAINEN

            (1)  SL L 165, 18.6.2013., str. 98.

            (2)  Odluka Europskog vijeća 2014/749/EU od 23. listopada 2014. o imenovanju Europske komisije (SL L 311, 31.10.2014., str. 36.).


title: Odluka Vijeća (ZVSP) 2019/1595 od 26. rujna 2019. o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA)

text:
                  27.9.2019

                  HR

                  Službeni list Europske unije

                  L 248/73

         ODLUKA VIJEĆA (ZVSP) 2019/1595
         od 26. rujna 2019.
         o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. svibnja 2015. donijelo Odluku (ZVSP) 2015/778 (1) o vojnoj operaciji Europske unije na južnom središnjem Sredozemlju (EUNAVFOR MED SOPHIA)

                     (2)

                     Vijeće je 29. ožujka 2019. Odlukom (ZVSP) 2019/535 (2) produljilo Odluku (ZVSP) 2015/778 do 30. rujna 2019.

                     (3)

                     Politički i sigurnosni odbor 12. rujna 2019. postigao je dogovor o produljenju mandata operacije EUNAVFOR MED SOPHIA za šest mjeseci. Odluku (ZVSP) 2015/778 trebalo bi na odgovarajući način izmijeniti.

                     (4)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje, a ne sudjeluje ni u financiranju ove operacije,

               DONIJELO JE OVU ODLUKU:

            Članak 1.
            Odluka (ZVSP) 2015/778 mijenja se kako slijedi:

                        1.

                        U članku 11. dodaje se sljedeći stavak:

                           „7.   Za razdoblje od 1. listopada 2019. do 31. ožujka 2020. referentni iznos za zajedničke troškove operacije EUNAVFOR MED SOPHIA iznosi 3 059 000 EUR. Postotak referentnog iznosa iz članka 25. stavka 1. Odluke (ZVSP) 2015/528 iznosi 15 % u obvezama i 0 % za plaćanja.”.

                        2.

                        U članku 13. drugi stavak zamjenjuje se sljedećim:
                        „Operacija EUNAVFOR MED SOPHIA završava 31. ožujka 2020.”.

            Članak 2.
            Ova Odluka stupa na snagu na dan donošenja.
            Primjenjuje se od 1. listopada 2019.

            Sastavljeno u Bruxellesu 26. rujna 2019.

                  Za Vijeće

                  Predsjednik

               T. HARAKKA

            (1)  Odluka Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (EUNAVFOR MED SOPHIA) (SL L 122, 19.5.2015., str. 31.).

            (2)  Odluka Vijeća (ZVSP) 2019/535 od 29. ožujka 2019. o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA) (SL L 92, 1.4.2019., str. 1.).


title: Odluka (EU, Euratom) 2019/1414 Europskog parlamenta od 26. ožujka 2019. o razrješnici za izvršenje proračuna Izvršne agencije za mala i srednja poduzeća za financijsku godinu 2017.

text:
               27.9.2019

               HR

               Službeni list Europske unije

               L 249/87

      ODLUKA (EU, Euratom) 2019/1414 EUROPSKOG PARLAMENTA
      od 26. ožujka 2019.
      o razrješnici za izvršenje proračuna Izvršne agencije za mala i srednja poduzeća za financijsku godinu 2017.
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2017. (1),

                  —

                  uzimajući u obzir konsolidiranu godišnju računovodstvenu dokumentaciju Europske unije za financijsku godinu 2017. (COM(2018) 521 – C8-0318/2018) (2),

                  —

                  uzimajući u obzir završnu godišnju računovodstvenu dokumentaciju Izvršne agencije za mala i srednja poduzeća za financijsku godinu 2017. (3),

                  —

                  uzimajući u obzir izvješće Komisije o daljnjim mjerama u vezi s razrješnicom za financijsku godinu 2016. (COM(2018) 545) i radni dokument službi Komisije priložen tom izvješću,

                  —

                  uzimajući u obzir godišnje izvješće Komisije tijelu koje daje razrješnicu u vezi s unutarnjim revizijama provedenima 2017. (COM(2018) 661) i radni dokument službi Komisije priložen tom izvješću (SWD(2018) 429),

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Izvršne agencije za mala i srednja poduzeća za financijsku godinu 2017., s odgovorom Agencije (4),

                  —

                  uzimajući u obzir izjavu o jamstvu (5) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju izvršne agencije trebaju dobiti za izvršenje proračuna za financijsku godinu 2017. (05826/2019 – C8-0054/2019),

                  —

                  uzimajući u obzir članke 317., 318. i 319. Ugovora o funkcioniranju Europske unije,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 62., 164., 165. i 166.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (7), a posebno njezine članke 69., 260., 261. i 262.,

                  —

                  uzimajući u obzir Uredbu Vijeća (EZ) br. 58/2003 od 19. prosinca 2002. o određivanju statuta izvršnih agencija kojima se dodjeljuju određeni zadaci u upravljanju programima Zajednice (8), a posebno njezin članak 14. stavak 3.,

                  —

                  uzimajući u obzir Uredbu Komisije (EZ) br. 1653/2004 od 21. rujna 2004. o standardnoj financijskoj uredbi za izvršne agencije u skladu s Uredbom Vijeća (EZ) br. 58/2003 o određivanju statuta izvršnih agencija kojima se dodjeljuju određeni zadaci u upravljanju programima Zajednice (9), a posebno njezin članak 66. prvi i drugi stavak,

                  —

                  uzimajući u obzir Provedbenu odluku Komisije 2013/771/EU оd 17. prosinca 2013. o osnivanju Izvršne agencije za mala i srednja poduzeća te o stavljanju izvan snage odluka 2004/20/EZ i 2007/372/EZ (10),

                  —

                  uzimajući u obzir članak 93. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenja drugih relevantnih odbora (A8-0110/2019),

                  A.

                  budući da prema članku 17. stavku 1. Ugovora o Europskoj uniji Komisija izvršava proračun i upravlja programima te da, u skladu s člankom 317. Ugovora o funkcioniranju Europske Unije, proračun izvršava u suradnji s državama članicama, na vlastitu odgovornost, u skladu s načelom dobrog financijskog upravljanja;

         1.

            daje razrješnicu direktoru Izvršne agencije za mala i srednja poduzeća za izvršenje proračuna Agencije za financijsku godinu 2017.;

         2.

            iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2017., dio III. – Komisija i izvršne agencije, kao i u Rezoluciji od 26. ožujka 2019. o tematskim izvješćima Revizorskog suda u okviru davanja razrješnice Komisiji za financijsku godinu 2017. (11);

         3.

            nalaže svojem predsjedniku da ovu Odluku, Odluku o razrješnici za izvršenje općeg proračuna Europske unije za financijsku godinu 2017., dio III. – Komisija i Rezoluciju koja je sastavni dio tih odluka proslijedi direktoru Izvršne agencije za mala i srednja poduzeća, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL L 51, 28.2.2017., str. 1.

         (2)  SL C 348, 28.9.2018., str. 1.

         (3)  SL C 413, 14.11.2018., str. 11.

         (4)  SL C 434, 30.11.2018., str. 16.

         (5)  SL C 434, 30.11.2018., str. 213.

         (6)  SL L 298, 26.10.2012., str. 1.

         (7)  SL L 193, 30.7.2018., str. 1.

         (8)  SL L 11, 16.1.2003., str. 1.

         (9)  SL L 297, 22.9.2004., str. 6.

         (10)  SL L 341, 18.12.2013., str. 73.

         (11)  Usvojeni tekstovi, P8_TA(2019)0243 (vidjeti stranicu 59. ovog Službenog lista).


title: Odluka (EU) 2019/1798 Europskog parlamenta i Vijeća od 23. listopada 2019. o imenovanju glavnog europskog tužitelja Ureda europskog javnog tužitelja

text:
                  28.10.2019

                  HR

                  Službeni list Europske unije

                  L 274/1

         ODLUKA (EU) 2019/1798 Europskog parlamenta i Vijeća
         od 14. listopada 2019.
         o imenovanju glavnog europskog tužitelja Ureda europskog javnog tužitelja
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”) (1), a posebno njezin članak 14.,
         uzimajući u obzir Provedbenu odluku Vijeća (EU) 2018/1696 od 13. srpnja 2018. o pravilima rada povjerenstva za odabir predviđenima u članku 14. stavku 3. Uredbe (EU) 2017/1939 o provedbi pojačane suradnje u vezi s osnivanjem Ureda europskog javnog tužitelja („EPPO”) (2),
         uzimajući u obzir Odluku Vijeća (EU) 2018/1275 od 18. rujna 2018. o imenovanju članova povjerenstva za odabir predviđenog u članku 14. stavku 3. Uredbe (EU) 2017/1939 (3),
         uzimajući u obzir prijedlog popisa kandidata koji su ušli u uži izbor, a koji je 4. veljače 2019. sastavilo povjerenstvo za odabir u skladu s Provedbenom odlukom (EU) 2018/1696 s ciljem imenovanja glavnog europskog tužitelja Ureda europskog javnog tužitelja,
         budući da:

                     (1)

                     Ured europskog javnog tužitelja (EPPO) osnovan je Uredbom (EU) 2017/1939. Komisija je odgovorna za uspostavu i početno administrativno funkcioniranje EPPO-a dok on ne stekne sposobnost za izvršavanje vlastitog proračuna.

                     (2)

                     Glavni europski tužitelj voditelj je EPPO-a te organizira njegov rad, vodi njegove aktivnosti i donosi odluke u skladu s Uredbom (EU) 2017/1939 i unutarnjim poslovnikom EPPO-a. Kolegij EPPO-a sastoji se od glavnog europskog tužitelja i po jednog europskog tužitelja iz svake države članice.

                     (3)

                     U skladu s člankom 120. stavkom 2. drugim podstavkom Uredbe (EU) 2017/1939 EPPO preuzima istražne zadaće i zadaće kaznenog progona koje su mu dodijeljene tom uredbom na datum koji će Komisija utvrditi svojom odlukom na prijedlog glavnog europskog tužitelja nakon osnivanja EPPO-a.

                     (4)

                     Stoga je potrebno zajedničkom suglasnošću Europskog parlamenta i Vijeća imenovati prvog glavnog europskog tužitelja EPPO-a.

                     (5)

                     Obavijest o natječaju za slobodno radno mjesto glavnog europskog tužitelja kao člana privremenog osoblja u razredu AD 15 objavljena je u Službenom listu Europske unije19. studenoga 2018. (4).

                     (6)

                     U Provedbenoj odluci (EU) 2018/1696 utvrđena su pravila rada povjerenstva za odabir predviđena u članku 14. stavku 3. Uredbe (EU) 2017/1939 („pravila rada povjerenstva za odabir”).

                     (7)

                     U skladu s pravilom VII.1 prvim stavkom pravila rada povjerenstva za odabir, povjerenstvo za odabir sastavilo je popis od tri kandidata koji su ušli u uži izbor te je obrazložilo odabir kandidata koji su ušli u uži izbor u pismima poslanima Europskom parlamentu i Vijeću 4. veljače 2019. odnosno 14. veljače 2019. Europski parlament i Vijeće trebali bi zajedničkom suglasnošću imenovati glavnim europskim tužiteljem jednog od kandidata koji su ušli u uži izbor. U skladu s pravilom VII.1 drugim stavkom pravila rada povjerenstva za odabir, povjerenstvo za odabir rangiralo je kandidate prema njihovim kvalifikacijama i iskustvu. Povjerenstvo za odabir tim rangiranjem navodi redoslijed poželjnosti kandidata, ali to rangiranje nije obvezujuće za Europski parlament i Vijeće.

                     (8)

                     Tri kandidata koji su ušli u uži izbor 26. veljače 2019. predstavili su se Odboru Europskog parlamenta za građanske slobode, pravosuđe i unutarnje poslove i Odboru Europskog parlamenta za proračunski nadzor. Konferencija predsjednika Europskog parlamenta 7. ožujka 2019. odlučila je da je kandidatkinja Europskog parlamenta gđa Laura Codruța Kövesi te je 18. srpnja 2019. ponovno potvrdila to stajalište.

                     (9)

                     Odbor stalnih predstavnika vlada država članica (Coreper), u skladu s internim postupkom koji je potvrdio 15. veljače 2019., proveo je 20. veljače 2019. indikativno glasovanje radi utvrđivanja stajališta Vijeća za rasprave s predstavnicima Europskog parlamenta. Slijedom tih rasprava Coreper je 19. rujna 2019. podržao imenovanje gđe Laure Codruțe Kövesi glavnom europskom tužiteljicom.

                     (10)

                     Glavnog europskog tužitelja EPPO-a zajedničkom suglasnošću imenuju Europski parlament i Vijeće na mandat od sedam godina koji se ne može obnavljati, a koji započinje datumom stupanja na snagu ove Odluke.

                     (11)

                     Europski parlament i Vijeće postigli su zajedničku suglasnost u pogledu imenovanja glavnog europskog tužitelja nakon zajedničkih sastanaka pregovaračkih timova koje je imenovala svaka od dviju institucija.

                     (12)

                     Prilikom imenovanja gđe Laure Codruțe Kövesi obje su institucije ocijenile prikladnost svakog od kandidata, uzimajući u obzir obrazloženje koje je dalo povjerenstvo za odabir,

               DONIJELI SU OVU ODLUKU:

            Članak 1.
            Gđa Laura Codruța Kövesi imenuje se glavnom europskom tužiteljicom EPPO-a kao član privremenog osoblja u razredu AD 15 na razdoblje od sedam godina od 31. listopada 2019., koje se ne može produljiti.

            Članak 2.
            Ova Odluka stupa na snagu trećeg dana od dana objave u Službenom listu Europske unije.

            Sastavljeno u Luxembourgu 14. listopada 2019.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednica

               T. TUPPURAINEN

            (1)  SL L 283, 31.10.2017., str. 1.

            (2)  SL L 282, 12.11.2018., str. 8.

            (3)  SL L 238, 21.9.2018., str. 92.

            (4)  SL C 418 A, 19.11.2018., str. 1.


title: Odluka Vijeća (EU) 2019/1800 od 24. listopada 2019. o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2021., godišnji iznos za 2020., prvi obrok za 2020. i indikativna, neobvezujuća predviđanja za očekivane godišnje iznose doprinosa za 2022. i 2023.

text:
                  28.10.2019

                  HR

                  Službeni list Europske unije

                  L 274/9

         ODLUKA VIJEĆA (EU) 2019/1800
         od 24. listopada 2019.
         o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2021., godišnji iznos za 2020., prvi obrok za 2020. i indikativna, neobvezujuća predviđanja za očekivane godišnje iznose doprinosa za 2022. i 2023.
         VIJEĆE EUROPSKE UNIJE,
         uzimajući u obzir Ugovor o Europskoj uniji i Ugovor o funkcioniranju Europske unije,
         uzimajući u obzir Unutarnji sporazum između predstavnika vlada država članica Europske unije koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije (1), a posebno njegov članak 7.,
         uzimajući u obzir Uredbu Vijeća (EU) 2018/1877 od 26. studenoga 2018. o financijskoj uredbi koja se primjenjuje na 11. europski razvojni fond (2) („Financijska uredba o 11. ERF‑u”), a posebno njezin članak 19. stavak 2.,
         uzimajući u obzir prijedlog Europske komisije,
         budući da:

                     (1)

                     U skladu s postupkom utvrđenim u člancima od 19. do 22. Financijske uredbe o 11. ERF-u te uzimajući u obzir prijedlog za uvrštenje Europskog razvojnog fonda (ERF) u proračun prema Komisijinu prijedlogu instrumenta za vanjsko financiranje za razdoblje nakon 2020., Komisija do 15. listopada 2019. treba predstaviti prijedlog kojim se određuju (a) gornja granica doprinosa za 2021.; (b) godišnji iznos doprinosa za 2020.; (c) iznos prvog obroka doprinosa za 2020.; i (d) indikativna, neobvezujuća predviđanja za očekivane godišnje iznose doprinosa za 2022. i 2023.

                     (2)

                     U skladu s člankom 46. Financijske uredbe o 11. ERF-u Europska investicijska banka (EIB) poslala je Komisiji svoje ažurirane procjene obveza i plaćanja u okviru instrumenata kojima upravlja.

                     (3)

                     Člankom 20. stavkom 1. Financijske uredbe o 11. ERF-u predviđeno je da se u okviru poziva za doprinose prvo iskorištavaju raspoloživi iznosi iz prethodnih ERF-ova. Stoga bi trebalo uputiti poziv za sredstva u okviru 10. ERF-a za EIB i u okviru 11. ERF-a za Komisiju.

                     (4)

                     Odlukom (EU) 2019/1093 (3) Vijeće je 26. lipnja 2019. na prijedlog Komisije donijelo Odluku o utvrđivanju godišnjeg doprinosa država članica za ERF za 2020. u iznosu od 4 400 000 000 EUR za Komisiju, a u iznosu od 300 000 000 EUR za EIB,

               DONIJELO JE OVU ODLUKU:

            Članak 1.
            Gornja granica za godišnji iznos doprinosa država članica za ERF za 2021. utvrđuje se na 4 000 000 000 EUR. Od tog je iznosa 3 700 000 000 EUR namijenjeno Komisiji, a 300 000 000 EUR EIB-u.

            Članak 2.
            Godišnji iznos doprinosa država članica za ERF za 2020. utvrđuje se na 4 700 000 000 EUR. Od tog je iznosa 4 400 000 000 EUR namijenjeno Komisiji, a 300 000 000 EUR EIB-u.

            Članak 3.
            Pojedinačni doprinosi za ERF koje Komisiji i EIB-u trebaju platiti države članice kao prvi obrok za 2020. navedeni su u tablici u Prilogu ovoj Odluci.

            Članak 4.
            Indikativna, neobvezujuća predviđanja za očekivani godišnji iznos doprinosa za 2022. utvrđuju se u iznosu od 2 700 000 000 EUR za Komisiju i 300 000 000 EUR za EIB, a za 2023. u iznosu od 2 000 000 000 EUR za Komisiju i 100 000 000 EUR za EIB.

            Članak 5.
            Ova Odluka stupa na snagu na dan donošenja.

            Sastavljeno u Luxembourg 24. listopada 2019.

                  Za Vijeće

                  Predsjednica

               A.-K. PEKONEN

            (1)  SL L 210, 6.8.2013., str. 1.

            (2)  SL L 307, 3.12.2018., str. 1.

            (3)  Odluka Vijeća (EU) 2019/1093 od 26. lipnja 2019. o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok za 2019. te revidiranu gornju granicu za godišnji iznos za 2020. (SL L 173, 27.6.2019., str. 49.).

            PRILOG

                        DRŽAVE ČLANICE

                        Ključni postotak za 10. ERF

                        Ključni postotak za 11. ERF

                        1. obrok za 2020. (EUR)

                        Ukupno

                        Komisija

                        EIB

                        11. ERF

                        10. ERF

                        BELGIJA

                        3,53

                        3,24927

                        58 486 860,00

                        3 530 000,00

                        62 016 860,00

                        BUGARSKA

                        0,14

                        0,21853

                        3 933 540,00

                        140 000,00

                        4 073 540,00

                        ČEŠKA

                        0,51

                        0,79745

                        14 354 100,00

                        510 000,00

                        14 864 100,00

                        DANSKA

                        2,00

                        1,98045

                        35 648 100,00

                        2 000 000,00

                        37 648 100,00

                        NJEMAČKA

                        20,50

                        20,57980

                        370 436 400,00

                        20 500 000,00

                        390 936 400,00

                        ESTONIJA

                        0,05

                        0,08635

                        1 554 300,00

                        50 000,00

                        1 604 300,00

                        IRSKA

                        0,91

                        0,94006

                        16 921 080,00

                        910 000,00

                        17 831 080,00

                        GRČKA

                        1,47

                        1,50735

                        27 132 300,00

                        1 470 000,00

                        28 602 300,00

                        ŠPANJOLSKA

                        7,85

                        7,93248

                        142 784 640,00

                        7 850 000,00

                        150 634 640,00

                        FRANCUSKA

                        19,55

                        17,81269

                        320 628 420,00

                        19 550 000,00

                        340 178 420,00

                        HRVATSKA

                        0,00

                        0,22518

                        4 053 240,00

                        0,00

                        4 053 240,00

                        ITALIJA

                        12,86

                        12,53009

                        225 541 620,00

                        12 860 000,00

                        238 401 620,00

                        CIPAR

                        0,09

                        0,11162

                        2 009 160,00

                        90 000,00

                        2 099 160,00

                        LATVIJA

                        0,07

                        0,11612

                        2 090 160,00

                        70 000,00

                        2 160 160,00

                        LITVA

                        0,12

                        0,18077

                        3 253 860,00

                        120 000,00

                        3 373 860,00

                        LUKSEMBURG

                        0,27

                        0,25509

                        4 591 620,00

                        270 000,00

                        4 861 620,00

                        MAĐARSKA

                        0,55

                        0,61456

                        11 062 080,00

                        550 000,00

                        11 612 080,00

                        MALTA

                        0,03

                        0,03801

                        684 180,00

                        30 000,00

                        714 180,00

                        NIZOZEMSKA

                        4,85

                        4,77678

                        85 982 040,00

                        4 850 000,00

                        90 832 040,00

                        AUSTRIJA

                        2,41

                        2,39757

                        43 156 260,00

                        2 410 000,00

                        45 566 260,00

                        POLJSKA

                        1,30

                        2,00734

                        36 132 120,00

                        1 300 000,00

                        37 432 120,00

                        PORTUGAL

                        1,15

                        1,19679

                        21 542 220,00

                        1 150 000,00

                        22 692 220,00

                        RUMUNJSKA

                        0,37

                        0,71815

                        12 926 700,00

                        370 000,00

                        13 296 700,00

                        SLOVENIJA

                        0,18

                        0,22452

                        4 041 360,00

                        180 000,00

                        4 221 360,00

                        SLOVAČKA

                        0,21

                        0,37616

                        6 770 880,00

                        210 000,00

                        6 980 880,00

                        FINSKA

                        1,47

                        1,50909

                        27 163 620,00

                        1 470 000,00

                        28 633 620,00

                        ŠVEDSKA

                        2,74

                        2,93911

                        52 903 980,00

                        2 740 000,00

                        55 643 980,00

                        UJEDINJENA KRALJEVINA

                        14,82

                        14,67862

                        264 215 160,00

                        14 820 000,00

                        279 035 160,00

                        UKUPNO EU-28

                        100,00

                        100,00

                        1 800 000 000,00

                        100 000 000,00

                        1 900 000 000,00


title: Odluka Vijeća (EU) 2019/1801 od 24. listopada 2019. o financijskim doprinosima koje države članice trebaju platiti radi financiranja Europskog razvojnog fonda, uključujući treći obrok za 2019.

text:
                  28.10.2019

                  HR

                  Službeni list Europske unije

                  L 274/12

         ODLUKA VIJEĆA (EU) 2019/1801
         od 24. listopada 2019.
         o financijskim doprinosima koje države članice trebaju platiti radi financiranja Europskog razvojnog fonda, uključujući treći obrok za 2019.
         VIJEĆE EUROPSKE UNIJE,
         uzimajući u obzir Ugovor o Europskoj uniji i Ugovor o funkcioniranju Europske unije,
         uzimajući u obzir Unutarnji sporazum između predstavnika vlada država članica Europske unije koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije (1) a posebno njegov članak 7.,
         uzimajući u obzir Uredbu Vijeća (EU) 2018/1877 od 26. studenoga 2018. o financijskoj uredbi koja se primjenjuje na 11. europski razvojni fond (2) („Financijska uredba o 11. ERF-u”), a posebno njezin članak 19. stavak 5.,
         uzimajući u obzir prijedlog Europske komisije,
         budući da:

                     (1)

                     U skladu s postupkom utvrđenim u članku 19. Financijske uredbe o 11. ERF‑u Komisija do 10. listopada 2019. treba podnijeti prijedlog kojim se određuju (a) iznos trećeg obroka doprinosa za 2019.; i (b) revidirani godišnji iznos doprinosa za 2019. ako godišnji iznos odstupa od stvarnih potreba.

                     (2)

                     U skladu s člankom 46. Financijske uredbe o 11. ERF-u Europska investicijska banka (EIB) poslala je Komisiji svoje ažurirane procjene obveza i plaćanja u okviru instrumenata kojima upravlja.

                     (3)

                     Člankom 20. stavkom 1. Financijske uredbe o 11. ERF-u predviđa se da se u okviru poziva za doprinose prvo iskorištavaju raspoloživi iznosi iz prethodnih europskih razvojnih fondova. Stoga bi trebalo uputiti poziv za sredstva u okviru 10. ERF-a za EIB i 11. ERF-a za Komisiju.

                     (4)

                     Odlukom (EU) 2018/1715 (3) Vijeće je 12. studenoga 2018. na prijedlog Komisije donijelo Odluku o utvrđivanju godišnjeg doprinosa država članica za ERF za 2019. u iznosu od 4 400 000 000 EUR za Komisiju, a u iznosu od 300 000 000 EUR za EIB,

               DONIJELO JE OVU ODLUKU:

            Članak 1.
            Pojedinačni doprinosi za ERF koje Komisiji i EIB-u trebaju platiti države članice kao treći obrok za 2019. navedeni su u tablici u Prilogu ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 24. listopada 2019.

                  Za Vijeće

                  Predsjednica

               A.-K. PEKONEN

            (1)  SL L 210, 6.8.2013., str. 1.

            (2)  SL L 307, 3.12.2018., str. 1.

            (3)  Odluka Vijeća (EU) 2018/1715 od 12. studenoga 2018. o financijskim doprinosima koje države članice trebaju platiti radi financiranja Europskog razvojnog fonda, uključujući gornju granicu za 2020., godišnji iznos za 2019., prvi obrok za 2019. i indikativna, neobvezujuća predviđanja za očekivane godišnje iznose doprinosa za godine 2021. i 2022.(SL L 286, 14.11.2018., str. 30.).

            PRILOG

                        DRŽAVE ČLANICE

                        Ključni postotak za 10. ERF

                        Ključni postotak za 11. ERF

                        3. obrok za 2019. (EUR)

                        Ukupno

                        Komisija

                        EIB

                        11. ERF

                        10. ERF

                        BELGIJA

                        3,53

                        3,24927

                        29 243 430,00

                        3 530 000,00

                        32 773 430,00

                        BUGARSKA

                        0,14

                        0,21853

                        1 966 770,00

                        140 000,00

                        2 106 770,00

                        ČEŠKA

                        0,51

                        0,79745

                        7 177 050,00

                        510 000,00

                        7 687 050,00

                        DANSKA

                        2,00

                        1,98045

                        17 824 050,00

                        2 000 000,00

                        19 824 050,00

                        NJEMAČKA

                        20,50

                        20,57980

                        185 218 200,00

                        20 500 000,00

                        205 718 200,00

                        ESTONIJA

                        0,05

                        0,08635

                        777 150,00

                        50 000,00

                        827 150,00

                        IRSKA

                        0,91

                        0,94006

                        8 460 540,00

                        910 000,00

                        9 370 540,00

                        GRČKA

                        1,47

                        1,50735

                        13 566 150,00

                        1 470 000,00

                        15 036 150,00

                        ŠPANJOLSKA

                        7,85

                        7,93248

                        71 392 320,00

                        7 850 000,00

                        79 242 320,00

                        FRANCUSKA

                        19,55

                        17,81269

                        160 314 210,00

                        19 550 000,00

                        179 864 210,00

                        HRVATSKA

                        0,00

                        0,22518

                        2 026 620,00

                        0,00

                        2 026 620,00

                        ITALIJA

                        12,86

                        12,53009

                        112 770 810,00

                        12 860 000,00

                        125 630 810,00

                        CIPAR

                        0,09

                        0,11162

                        1 004 580,00

                        90 000,00

                        1 094 580,00

                        LATVIJA

                        0,07

                        0,11612

                        1 045 080,00

                        70 000,00

                        1 115 080,00

                        LITVA

                        0,12

                        0,18077

                        1 626 930,00

                        120 000,00

                        1 746 930,00

                        LUKSEMBURG

                        0,27

                        0,25509

                        2 295 810,00

                        270 000,00

                        2 565 810,00

                        MAĐARSKA

                        0,55

                        0,61456

                        5 531 040,00

                        550 000,00

                        6 081 040,00

                        MALTA

                        0,03

                        0,03801

                        342 090,00

                        30 000,00

                        372 090,00

                        NIZOZEMSKA

                        4,85

                        4,77678

                        42 991 020,00

                        4 850 000,00

                        47 841 020,00

                        AUSTRIJA

                        2,41

                        2,39757

                        21 578 130,00

                        2 410 000,00

                        23 988 130,00

                        POLJSKA

                        1,30

                        2,00734

                        18 066 060,00

                        1 300 000,00

                        19 366 060,00

                        PORTUGAL

                        1,15

                        1,19679

                        10 771 110,00

                        1 150 000,00

                        11 921 110,00

                        RUMUNJSKA

                        0,37

                        0,71815

                        6 463 350,00

                        370 000,00

                        6 833 350,00

                        SLOVENIJA

                        0,18

                        0,22452

                        2 020 680,00

                        180 000,00

                        2 200 680,00

                        SLOVAČKA

                        0,21

                        0,37616

                        3 385 440,00

                        210 000,00

                        3 595 440,00

                        FINSKA

                        1,47

                        1,50909

                        13 581 810,00

                        1 470 000,00

                        15 051 810,00

                        ŠVEDSKA

                        2,74

                        2,93911

                        26 451 990,00

                        2 740 000,00

                        29 191 990,00

                        UJEDINJENA KRALJEVINA

                        14,82

                        14,67862

                        132 107 580,00

                        14 820 000,00

                        146 927 580,00

                        UKUPNO EU-28

                        100,00

                        100,00

                        900 000 000,00

                        100 000 000,00

                        1 000 000 000,00


title: Odluka Vijeća (EU) 2019/1750 od 21. listopada 2019. o izmjeni Odluke (EU) 2019/274 o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Tekst značajan za EGP)

text:
                  28.10.2019

                  HR

                  Službeni list Europske unije

                  LI 274/1

         ODLUKA VIJEĆA (EU) 2019/1750
         od 21. listopada 2019.
         o izmjeni Odluke (EU) 2019/274 o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 50.,
         uzimajući u obzir prijedlog Europske komisije,
         budući da:

                     (1)

                     Ujedinjena Kraljevina obavijestila je Europsko vijeće 29. ožujka 2017. o svojoj namjeri povlačenja iz Europske unije i Europske zajednice za atomsku energiju („Euratom”) u skladu s člankom 50. Ugovora o Europskoj uniji (UEU), koji se na Euratom primjenjuje na temelju članka 106.a Ugovora o osnivanju Europske zajednice za atomsku energiju.

                     (2)

                     U skladu s člankom 50. UEU-a Europska unija je u pregovorima s Ujedinjenom Kraljevinom dogovorila sporazum kojim se utvrđuju aranžmani njezina povlačenja, uzimajući pritom u obzir okvir za njezin budući odnos s Unijom („Sporazum o povlačenju”).

                     (3)

                     Vijeće je 11. siječnja 2019. donijelo Odluku (EU) 2019/274 (1) o potpisivanju Sporazuma o povlačenju.

                     (4)

                     Odlukom (EU) 2019/476 (2) Europsko vijeće, u dogovoru s Ujedinjenom Kraljevinom, prvotno je odlučilo produljiti razdoblje iz članka 50. stavka 3. UEU-a do 12. travnja 2019. To je razdoblje dodatno produljeno do 31. listopada 2019. Odlukom Europskog vijeća (EU) 2019/584 (3), donesenom u dogovoru s Ujedinjenom Kraljevinom.

                     (5)

                     Stoga je bilo potrebno na odgovarajući način prilagoditi datum stupanja na snagu Sporazuma o povlačenju te je Odluka (EU) 2019/274 izmijenjena Odlukom Vijeća (EU) 2019/642 (4) kako bi se uzeo u obzir prilagođeni tekst Sporazuma o povlačenju.

                     (6)

                     Nakon pregovora održanih u rujnu i listopadu 2019. pregovarači Unije i Ujedinjene Kraljevine postigli su dogovor o revidiranom tekstu Protokola o Irskoj / Sjevernoj Irskoj sadržanom u Sporazumu o povlačenju te o potrebnim tehničkim prilagodbama članaka 184. i 185. tog sporazuma. Europsko vijeće potvrdilo je 17. listopada 2019. izmijenjeni Sporazum o povlačenju.

                     (7)

                     Odluku (EU) 2019/274 trebalo bi stoga na odgovarajući način izmijeniti.

                     (8)

                     Kako je predviđeno člankom 50. stavkom 4. UEU-a, Ujedinjena Kraljevina ne sudjeluje u raspravama Vijeća o ovoj Odluci ni u njezinu donošenju,

               DONIJELO JE OVU ODLUKU:

            Članak 1.
            U članku 1. Odluke (EU) 2019/274 drugi stavak zamjenjuje se sljedećim:

               „Tekst Sporazuma, kako je izmijenjen, priložen je ovoj Odluci.”.

            Članak 2.
            Tekst Sporazuma priložen Odluci (EU) 2019/274 zamjenjuje se tekstom izmijenjenog Sporazuma priloženim ovoj Odluci (5).

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 21. listopada 2019.

                  Za Vijeće

                  Predsjednica

               T. TUPPURAINEN

            (1)  Odluka Vijeća (EU) 2019/274 od 11. siječnja 2019. o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 47I, 19.2.2019., str. 1.). Tekst Sporazuma o povlačenju priložen Odluci (EU) 2019/274 objavljen je u SL C 66I, 19.2.2019., str. 1.

            (2)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80I, 22.3.2019., str. 1.).

            (3)  Odluka Europskog vijeća (EU) 2019/584 donesena u dogovoru s Ujedinjenom Kraljevinom, od 11. travnja 2019. o produljenju razdoblja iz članka 50. stavka 3. UEU-a (SL L 101, 11.4.2019., str. 1.).

            (4)  Odluka Vijeća (EU) 2019/642 od 13. travnja 2019. o izmjeni Odluke (EU) 2019/274 o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 110I, 25.4.2019., str. 1.). Tekst Sporazuma o povlačenju priložen Odluci (EU) 2019/642 objavljen je u SL C 144I, 25.4.2019., str. 1.

            (5)  SL C 384 I, 12.11.2019., str. 1.


title: Odluka Vijeća (EU) 2019/1803 od 18. srpnja 2019. o potpisivanju i sklapanju Sporazuma između Europske unije i Vlade Socijalističke Republike Vijetnama o uspostavi okvira za sudjelovanje Vijetnama u operacijama Europske unije za upravljanje krizama

text:
                  29.10.2019

                  HR

                  Službeni list Europske unije

                  L 276/1

         ODLUKA VIJEĆA (EU) 2019/1803
         od 18. srpnja 2019.
         o potpisivanju i sklapanju Sporazuma između Europske unije i Vlade Socijalističke Republike Vijetnama o uspostavi okvira za sudjelovanje Vijetnama u operacijama Europske unije za upravljanje krizama
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 37. u vezi s člankom 218. stavcima 5. i 6. Ugovora o funkcioniranju Europske unije,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 8. travnja 2019. donijelo Odluku kojom je odobrilo otvaranje pregovora o Sporazumu između Europske unije i Socijalističke Republike Vijetnama o uspostavi okvira za sudjelovanje Vijetnama u operacijama Unije za upravljanje krizama („Sporazum”).

                     (2)

                     Visoki predstavnik Unije za vanjske poslove i sigurnosnu politiku u skladu s člankom 37. Ugovora o Europskoj uniji naknadno je u pregovorima dogovorio taj Sporazum.

                     (3)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum između Europske unije i Vlade Socijalističke Republike Vijetnama o uspostavi okvira za sudjelovanje Vijetnama u operacijama Europske Unije za upravljanje krizama („Sporazum”) odobrava se u ime Unije.
            Tekst Sporazuma priložen je ovoj Odluci.

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma radi obvezivanja Unije.

            Članak 3.
            Predsjednik Vijeća u ime Unije šalje obavijest predviđenu u članku 17. stavku 1. Sporazuma (1).

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 18. srpnja 2019.

                  Za Vijeće

                  Predsjednica

               T. TUPPURAINEN

            (1)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Vijeća (ZVSP) 2019/1884 od 8. studenoga 2019. o izmjeni Odluke (ZVSP) 2016/2382 o osnivanju Europske akademije za sigurnost i obranu (EASO)

text:
                  11.11.2019

                  HR

                  Službeni list Europske unije

                  L 290/17

         ODLUKA VIJEĆA (ZVSP) 2019/1884
         od 8. studenoga 2019.
         o izmjeni Odluke (ZVSP) 2016/2382
         o osnivanju Europske akademije za sigurnost i obranu (EASO)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1., članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 21. prosinca 2016. donijelo Odluku (ZVSP) 2016/2382 (1).

                     (2)

                     Trebalo bi utvrditi novi financijski referentni iznos za razdoblje od 1. siječnja 2020. do 31. prosinca 2020.

                     (3)

                     Odluku (ZVSP) 2016/2382 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Članak 16. stavak 2. Odluke (ZVSP) 2016/2382 zamjenjuje se sljedećim:

                  „2.   Financijski referentni iznos namijenjen pokrivanju rashoda EASO-a tijekom razdoblja od 1. siječnja 2020. do 31. prosinca 2020. iznosi 1 893 598 EUR.
                  O financijskom referentnom iznosu namijenjenom pokrivanju rashoda EASO-a za daljnja razdoblja odlučuje Vijeće.”.

            Članak 2.
            Stupanje na snagu
            Ova Odluka stupa na snagu na dan donošenja.

            Sastavljeno u Bruxellesu 8. studenoga 2019.

                  Za Vijeće

                  Predsjednik

               M. LINTILÄ

            (1)  Odluka Vijeća (ZVSP) 2016/2382 od 21. prosinca 2016. o osnivanju Europske akademije za sigurnost i obranu (EASO) i o stavljanju izvan snage Odluke 2013/189/ZVSP (SL L 352, 23.12.2016., str. 60.).


title: Odluka Vijeća (ZVSP) 2019/1893 od 11. studenoga 2019. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli

text:
                  12.11.2019

                  HR

                  Službeni list Europske unije

                  L 291/42

         ODLUKA VIJEĆA (ZVSP) 2019/1893
         od 11. studenoga 2019.
         o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 13. studenoga 2017. donijelo Odluku (ZVSP) 2017/2074 (1) o mjerama ograničavanja s obzirom na stanje u Venezueli.

                     (2)

                     Vijeće je istaknulo da su mjere ograničavanja postupne, ciljane, fleksibilne i reverzibilne, a da se pritom ne utječe na opće stanovništvo te da im je cilj poticanje vjerodostojnog i smislenog procesa koji može dovesti do mirnog dogovorenog rješenja.

                     (3)

                     S obzirom na stalno pogoršanje stanja u Venezueli Vijeće je 22. siječnja 2018. donijelo Odluku (ZVSP) 2018/90 (2) kojom je sedam osoba uvršteno na popis fizičkih i pravnih osoba subjekata i tijela iz Priloga I. Odluci (ZVSP) 2017/2074.

                     (4)

                     Vijeće je 28. svibnja 2018. usvojilo zaključke u kojima se navodi da prijevremeni predsjednički izbori u Venezueli zajedno s regionalnim izborima održani 20. svibnja 2018. nisu bili ni slobodni ni pravedni. Unija je pozvala na održavanje novih predsjedničkih izbora te je navela da će brzo djelovati s ciljem uvođenja dodatnih ciljanih i reverzibilnih mjera ograničavanja.

                     (5)

                     Vijeće je 25. lipnja 2018. na temelju zaključaka Vijeća od 28. svibnja 2018. donijelo Odluku (ZVSP) 2018/901 (3) kojom je na popis uvršteno jedanaest osoba.

                     (6)

                     Visoki predstavnik Unije za vanjske poslove i sigurnosnu politiku („Visoki predstavnik”) 25. listopada 2018. dao je u ime Unije izjavu u kojoj se navodi da je Unija i dalje uvjerena da se trenutačna kriza može riješiti samo demokratskim političkim i mirnim putem te je naglasio predanost Unije upotrebi svih svojih instrumenata politike kako bi se doprinijelo postizanju takvog rješenja.

                     (7)

                     Vijeće je 6. studenoga 2018. donijelo Odluku (ZVSP) 2018/1656 (4) kojom su produljene postojeće mjere ograničavanja s obzirom na stanje u Venezueli uzimajući u obzir nastavak i produbljivanje političke, gospodarske i socijalne krize u toj zemlji.

                     (8)

                     Visoki predstavnik u siječnju, veljači, ožujku i travnju 2019. dao je u ime Unije izjave o stanju u Venezueli, u kojima je istaknuta spremnost Unije da nastavi ulagati sve napore u ponovnu uspostavu demokracije i vladavine prava, da poduzme daljnja djelovanja i odgovarajućim mjerama reagira na odluke i djelovanja kojima se dodatno ugrožavaju demokratske institucije i načela, vladavina prava i poštovanje ljudskih prava.

                     (9)

                     Vijeće je 8. srpnja 2019. donijelo Odluku (ZVSP) 2019/1171 (5) kojom su ažurirana obrazloženja za tri osobe uvrštene na popis.

                     (10)

                     Visoki predstavnik 16. srpnja 2019. dao je u ime Unije izjavu u kojoj je istaknuto da se u izvješću visokog povjerenika Ujedinjenih naroda za ljudska prava jasno i detaljno potvrđuju opseg i ozbiljnost kršenja ljudskih prava, narušavanje vladavine prava i ukidanje demokratskih institucija u Venezueli. Unija je također izrazila spremnost da započne s radom na primjeni ciljanih mjera protiv članova sigurnosnih snaga koji sudjeluju u mučenju i drugim teškim kršenjima ljudskih prava.

                     (11)

                     Vijeće je 26. rujna 2019., na temelju izjave od 16. srpnja 2019. i s obzirom na i dalje teško stanje u Venezueli, donijelo Odluku (ZVSP) 2019/1596 (6) kojom je na popis uvršteno sedam osoba.

                     (12)

                     U tom kontekstu i u skladu s člankom 13. Odluke (ZVSP) 2017/2074 Vijeće je preispitalo postojeće mjere ograničavanja s obzirom na stanje u Venezueli.

                     (13)

                     Uzimajući u obzir aktualnu političku, gospodarsku, socijalnu i humanitarnu krizu u Venezueli te trajna djelovanja kojima se ugrožavaju demokracija, vladavina prava i poštovanje ljudskih prava, postojeće mjere ograničavanja, uključujući sva uvrštenja na popis, trebalo bi produljiti do 14. studenoga 2020. Te mjere ne utječu na opće stanovništvo i mogu se povući s obzirom na napredak u ponovnoj uspostavi demokracije, vladavine prava i poštovanja ljudskih prava u Venezueli.

                     (14)

                     Preispitana su pojedinačna uvrštenja na popis navedena u Prilogu I. Odluci (ZVSP) 2017/2074 te bi trebalo izmijeniti podatke o osam osoba.

                     (15)

                     Nadalje, u Odluku (ZVSP) 2017/2074 trebalo bi dodati odredbu kojom se određuje da Vijeće i Visoki predstavnik mogu obrađivati osobne podatke radi izvršavanja svojih zadaća na temelju te odluke.

                     (16)

                     Odluku (ZVSP) 2017/2074 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka (ZVSP) 2017/2074 mijenja se kako slijedi:

                        1.

                        umeće se sljedeći članak:

                           „Članak 9.a

                              1.   Vijeće i Visoki predstavnik Unije za vanjske poslove i sigurnosnu politiku („Visoki predstavnik”) mogu obrađivati osobne podatke radi izvršavanja svojih zadaća na temelju ove Odluke, a osobito:

                                          (a)

                                          kad je riječ o Vijeću, pri pripremi i donošenju izmjena priloga I. i II.;

                                          (b)

                                          kad je riječ o Visokom predstavniku, pri pripremi izmjena priloga I. i II.

                              2.   Vijeće i Visoki predstavnik mogu, ako je primjenjivo, obrađivati relevantne podatke povezane s kaznenim djelima koja su počinile fizičke osobe uvrštene na popis, s osuđujućim presudama izrečenima tim osobama ili sa sigurnosnim mjerama koje se odnose na te osobe samo u mjeri u kojoj je takva obrada potrebna za pripremu priloga I. i II.

                              3.   Za potrebe ove Odluke, Vijeće i Visoki predstavnik određuju se kao ,voditelji obrade’ u smislu članka 3. točke 8. Uredbe (EU) 2018/1725 Europskog parlamenta i Vijeća (*1) kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.

                           (*1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).”"

                        2.

                        u članku 13. prvi stavak zamjenjuje se sljedećim:
                        „Ova Odluka primjenjuje se do 14. studenoga 2020.”

                        3.

                        Prilog I. mijenja se u skladu s Prilogom ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 11. studenoga 2019.

                  Za Vijeće

                  Predsjednik

               F. MOGHERINI

            (1)  Odluka Vijeća (ZVSP) 2017/2074 od 13. studenoga 2017. o mjerama ograničavanja s obzirom na stanje u Venezueli (SL L 295, 14.11.2017., str. 60.).

            (2)  Odluka Vijeća (ZVSP) 2018/90 od 22. siječnja 2018. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli (SL L 16 I, 22.1.2018., str. 14.).

            (3)  Odluka Vijeća (ZVSP) 2018/901 od 25. lipnja 2018. o izmjeni Odluke Vijeća (ZVSP) 2017/2074 o mjerama ograničavanja s obzirom na stanje u Venezueli (SL L 160 I, 25.6.2018., str. 12.).

            (4)  Odluka Vijeća (ZVSP) 2018/1656 od 6. studenoga 2018. o izmjeni Odluke Vijeća (ZVSP) 2017/2074 o mjerama ograničavanja s obzirom na stanje u Venezueli (SL L 276, 7.11.2018., str. 10.).

            (5)  Odluka Vijeća (ZVSP) 2019/1171 od 8. srpnja 2019. o izmjeni Odluke Vijeća (ZVSP) 2017/2074 o mjerama ograničavanja s obzirom na stanje u Venezueli (SL L 183, 9.7.2019., str. 9.).

            (6)  Odluka Vijeća (ZVSP) 2019/1596 od 26. rujna 2019. o izmjeni Odluke Vijeća (ZVSP) 2017/2074 o mjerama ograničavanja s obzirom na stanje u Venezueli (SL L 248, 27.9.2019., str. 74.).

            PRILOG
            U Prilogu I. Odluci (ZVSP) 2017/2074 unosi 1., 3., 6., 10., 13., 15., 19. i 21. zamjenjuju se sljedećim unosima:

                        Ime

                        Podaci za utvrđivanje identiteta

                        Obrazloženje

                        Datum uvrštenja

                        „1.

                        Néstor Luis Reverol Torres

                        Datum rođenja: 28. listopada 1964.
                        Spol: muški

                        Ministar unutarnjih poslova, pravosuđa i mira od 2016. Također imenovan potpredsjednikom za javne radove i usluge te izvršnim tajnikom Glavnog stožera za električnu energiju u travnju 2019. Bivši glavni zapovjednik Bolivarijanske nacionalne garde. Odgovoran za teška kršenja ljudskih prava, uključujući mučenje (političkih) zatvorenika, i represiju demokratske oporbe u Venezueli, uključujući zabranu i represiju političkih prosvjeda, koju su provele sigurnosne snage pod njegovim zapovjedništvom.

                        22.1.2018.

                        3.

                        Tibisay Lucena Ramírez

                        Datum rođenja: 26. travnja 1959.
                        Spol: ženski

                        Predsjednica Državnog izbornog povjerenstva (Consejo Nacional Electoral (CNE). Svojim djelovanjem i politikama ugrožavala je demokraciju i vladavinu prava u Venezueli, među ostalim time što nije osigurala da CNE ostane nepristrana i neovisna institucija u skladu s Ustavom Venezuele, čime su olakšani uspostava Ustavotvorne skupštine i ponovni izbor Nicolása Madura u svibnju 2018. na predsjedničkim izborima koji nisu bili ni slobodni ni pravedni.

                        22.1.2018.

                        6.

                        Tarek William Saab Halabi

                        Datum rođenja: 10. rujna 1963.
                        Mjesto rođenja:
                        El Tigre, savezna država Anzoátegui, Venezuela
                        Spol: muški

                        Državni odvjetnik Venezuele kojeg je imenovala Ustavotvorna skupština. U toj ulozi i prethodnim ulogama ombudsmana i predsjednika Republikanskog vijeća za moral ugrožavao je demokraciju i vladavinu prava u Venezueli javnim podupiranjem djelovanja protiv protivnika vlade Venezuele i oduzimanja nadležnosti Nacionalnoj skupštini.

                        22.1.2018.

                        10.

                        Jesús Rafael Suárez Chourio

                        Datum rođenja: 19. srpnja 1962.
                        Spol: muški

                        Vrhovni zapovjednik venezuelske Bolivarijanske nacionalne vojske i šef glavnog stožera vrhovnog zapovjednika. Bivši glavni zapovjednik venezuelske Bolivarijanske nacionalne vojske i bivši zapovjednik Regije sveobuhvatne obrane središnje zone Venezuele (REDI Central). Odgovoran za teška kršenja ljudskih prava koja su počinile snage pod njegovim zapovjedništvom dok je obnašao dužnost glavnog zapovjednika venezuelske Bolivarijanske nacionalne vojske, uključujući prekomjernu upotrebu sile i zlostavljanje pritvorenika. Usmjerio je djelovanje na demokratsku oporbu i podupirao upotrebu vojnih sudova za suđenje civilnim prosvjednicima.

                        25.6.2018.

                        13.

                        Elías José Jaua Milano

                        Datum rođenja: 16. prosinca 1969.
                        Spol: muški

                        Bivši ministar vlasti naroda za obrazovanje. Bivši predsjednik Predsjedničke komisije za nezakonitu Nacionalnu ustavotvornu skupštinu. Odgovoran za ugrožavanje demokracije i vladavine prava u Venezueli obnašanjem vodeće uloge u uspostavi nezakonite Ustavotvorne skupštine.

                        25.6.2018.

                        15.

                        Freddy Alirio Bernal Rosales

                        Datum rođenja: 16. lipnja 1962.
                        Mjesto rođenja: San Cristóbal, savezna država Táchira, Venezuela
                        Spol: muški

                        Voditelj Nacionalnog kontrolnog centra Odbora za lokalnu opskrbu i proizvodnju (CLAP) i protektor savezne države Táchire. Ujedno i glavni povjerenik Bolivarijanske nacionalne obavještajne službe (SEBIN). Kao voditelj CLAP-a i protektor savezne države Táchire može pozvati posebne snage (FAES) i može utjecati na imenovanje sudaca i tužitelja. Odgovoran za ugrožavanje demokracije manipuliranjem distribucije u okviru programa CLAP-a među glasačima. Usto je, kao glavni povjerenik SEBIN-a, odgovoran za djelovanje SEBIN-a u okviru kojega je došlo do teških kršenja ljudskih prava poput proizvoljnog pritvaranja.

                        25.6.2018.

                        19.

                        Nestor Neptali Blanco Hurtado

                        Datum rođenja: 26. rujna 1982.
                        Broj osobne iskaznice: V-15222057
                        Spol: muški

                        Bojnik u Bolivarijanskoj nacionalnoj gardi (GNB), djelovao zajedno sa službenicima u Glavnoj upravi vojne protuobavještajne službe (Dirección General de Contrainteligencia Militar (DGCIM)) najkasnije od prosinca 2017. Odgovoran za teška kršenja ljudskih prava, uključujući mučenje, prekomjernu upotrebu sile i zlostavljanje pritvorenika u objektima DGCIM-a.

                        27.9.2019.

                        21.

                        Carlos Alberto Calderon Chirinos

                        Broj osobne iskaznice: V-10352300
                        Spol: muški

                        Visoki dužnosnik (nazivan povjerenikom, direktorom i glavnim direktorom) u Bolivarijanskoj nacionalnoj obavještajnoj službi (SEBIN). Odgovoran za teška kršenja ljudskih prava, uključujući mučenje, prekomjernu upotrebu sile i zlostavljanje pritvorenika u objektima SEBIN-a. Osobito je sudjelovao u mučenjima te okrutnom, neljudskom i ponižavajućem postupanju prema pritvorenicima u El Helicoideu, SEBIN-ovu zatvoru, te bio odgovoran za ta djela.

                        27.9.2019.”


title: Odluka Vijeća (ZVSP) 2019/1894 od 11. studenoga 2019. o mjerama ograničavanja s obzirom na nezakonite aktivnosti bušenja koje Turska provodi u istočnom Sredozemlju

text:
                  12.11.2019

                  HR

                  Službeni list Europske unije

                  L 291/47

         ODLUKA VIJEĆA (ZVSP) 2019/1894
         od 11. studenoga 2019.
         o mjerama ograničavanja s obzirom na nezakonite aktivnosti bušenja koje Turska provodi u istočnom Sredozemlju
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. lipnja 2019. podsjetilo na prethodne zaključke Vijeća i Europskog vijeća te ih ponovno potvrdilo, među ostalim zaključke Europskog vijeća od 22. ožujka 2018. u kojima se snažno osuđuje nastavak nezakonitih djelovanja koje Turska provodi u istočnom Sredozemlju i Egejskome moru. Vijeće je izrazilo ozbiljnu zabrinutost zbog nezakonitih aktivnosti bušenja koje Turska provodi u istočnom Sredozemlju i žaljenje zbog toga što Turska još nije odgovorila na opetovane pozive Unije da prestane s takvim aktivnostima. Vijeće je također pozvalo Komisiju i Europsku službu za vanjsko djelovanje (ESVD) da bez odgode podnesu opcije za odgovarajuće mjere.

                     (2)

                     Europsko vijeće 20. lipnja 2019. podsjetilo je na prethodne zaključke Vijeća i Europskog vijeća u kojima se snažno osuđuje nastavak nezakonitih djelovanja Turske u istočnom Sredozemlju i Egejskome moru te ih je ponovno potvrdilo. Osim toga, potvrdilo je poziv Komisiji i ESVD-u da bez odgode podnesu opcije za odgovarajuće mjere, uključujući ciljane mjere.

                     (3)

                     Vijeće je 15. srpnja 2019. usvojilo zaključke u kojima izražava žaljenje zbog toga što je Turska, unatoč opetovanim pozivima Unije da prestane s nezakonitim aktivnostima u istočnom Sredozemlju, nastavila s operacijama bušenja zapadno od Cipra te je pokrenula drugu operaciju bušenja sjeveroistočno od Cipra u ciparskim teritorijalnim vodama. Vijeće je ponovno istaknulo ozbiljan neposredni negativan utjecaj koji takva nezakonita djelovanja imaju na cijeli spektar odnosa EU-a i Turske te je ponovno pozvalo Tursku da se suzdrži od takvih djelovanja, djeluje u duhu dobrosusjedskih odnosa te poštuje suverenost i suverena prava Cipra u skladu s međunarodnim pravom. Vijeće, pozdravljajući poziv vlade Cipra da pregovara s Turskom, ukazalo je da bi se pitanje razgraničenja isključivih gospodarskih pojaseva i epikontinentalnog pojasa trebalo rješavati dijalogom i pregovorima u dobroj vjeri, uz potpuno poštovanje međunarodnog prava te u skladu s načelom dobrosusjedskih odnosa.

                     (4)

                     Nadalje, s obzirom na to da je Turska nastavila s nezakonitim aktivnostima bušenja i pokrenula nove, Vijeće je odlučilo suspendirati pregovore o sveobuhvatnom sporazumu o zračnom prometu te se dogovorilo da se neće sastati Vijeće za pridruživanje niti će se održati daljnji sastanci dijalogâ na visokoj razini EU-a i Turske. Osim toga, Vijeće je potvrdilo prijedlog Komisije o smanjenju pretpristupne pomoći Turskoj za 2020. te je pozvalo Europsku investicijsku banku da preispita svoje aktivnosti pozajmljivanja u Turskoj, posebice u odnosu na pozajmljivanje osigurano državnom imovinom.

                     (5)

                     Nadalje, u tim je zaključcima istaknuto da će se Vijeće i dalje baviti tim pitanjem, a Visoki predstavnik Unije za vanjske poslove i sigurnosnu politiku („Visoki predstavnik”) i Komisija pozvani su da nastave s radom na opcijama za ciljane mjere s obzirom na to da je Turska nastavila s aktivnostima bušenja u istočnom Sredozemlju.

                     (6)

                     S obzirom na nezakonite aktivnosti bušenja u istočnom Sredozemlju koje Turska nastavlja provoditi, Vijeće je 14. listopada 2019. ponovno potvrdilo svoju potpunu solidarnost s Ciprom u pogledu poštovanja njegove suverenosti i suverenih prava u skladu s međunarodnim pravom. Vijeće je podsjetilo na svoje zaključke od 15. srpnja 2019., a posebno na to da bi se pitanje razgraničenja isključivih gospodarskih pojaseva i epikontinentalnog pojasa trebalo rješavati dijalogom i pregovorima u dobroj vjeri, uz potpuno poštovanje međunarodnog prava te u skladu s načelom dobrosusjedskih odnosa.

                     (7)

                     Štoviše, Vijeće se dogovorilo o uspostavi okvira za mjere ograničavanja usmjerene na fizičke i pravne osobe koje su odgovorne za nezakonite aktivnosti bušenja u potrazi za ugljikovodicima u istočnom Sredozemlju, ili su u te aktivnosti uključene, te je pozvalo Visokog predstavnika i Komisiju da brzo predstave prijedloge u tu svrhu.

                     (8)

                     Europsko vijeće 18. listopada 2019. podržalo je zaključke Vijeća od 14. listopada 2019. o nezakonitim aktivnostima bušenja koje Turska provodi u isključivom gospodarskom pojasu Cipra te je ponovno potvrdilo svoju solidarnost s Ciprom i izjavilo da će se nastaviti baviti tim pitanjem.

                     (9)

                     Navedenim aktivnostima bušenja krše se suverenitet ili suverena prava i jurisdikcija Republike Cipra u njezinu teritorijalnom moru, isključivom gospodarskom pojasu i epikontinentalnom pojasu, a kada se takve aktivnosti provode u područjima u kojima isključivi gospodarski pojas i epikontinentalni pojas nisu razgraničeni u skladu s međunarodnim pravom s državom čija obala leži sučelice, njima se ugrožava ili otežava postizanje sporazuma o razgraničenju. Ta su djelovanja protivna načelima Povelje Ujedinjenih naroda, među ostalim mirnom rješavanju sporova, te su prijetnja interesima i sigurnosti Unije.

                     (10)

                     U tom bi kontekstu trebalo uvesti ciljane mjere ograničavanja protiv fizičkih ili pravnih osoba, subjekata ili tijela koji su odgovorni za aktivnosti bušenja u vezi s istraživanjem i proizvodnjom ugljikovodika ili crpljenje ugljikovodika koje proizlazi iz tih aktivnosti, uključeni u te aktivnosti, među ostalim planiranjem, pripremanjem, primjerice provedbom seizmičkih istraživanja, sudjelovanjem u tim aktivnostima, njihovim usmjeravanjem ili pomaganjem, ili koji pružaju financijsku, tehničku ili materijalnu potporu za te aktivnosti, koje nije odobrila Republika Cipar, u njezinu teritorijalnom moru ili u njezinu isključivom gospodarskom pojasu ili u njezinu epikontinentalnom pojasu. U slučajevima u kojima isključivi gospodarski pojas ili epikontinentalni pojas nije razgraničen u skladu s međunarodnim pravom s državom čija obala leži sučelice, to se odnosi i na aktivnosti kojima se može ugroziti ili otežati postizanje sporazuma o razgraničenju.

                     (11)

                     Ovom Odlukom ne bi trebalo ometati isporuku i olakšavanje isporuke humanitarne pomoći. Ovu Odluku trebalo bi izmijeniti kako bi se, prema potrebi, uključilo odstupanje ako se pokaže da bi primjena mjera ograničavanja protiv osobe uvrštene na popis ili subjekta uvrštenog na popis mogla omesti isporuku humanitarne pomoći.

                     (12)

                     Za provedbu određenih mjera potrebno je daljnje djelovanje Unije,

               DONIJELO JE OVU ODLUKU:

            Članak 1.

               1.   Države članice poduzimaju mjere koje su potrebne kako bi se spriječio ulazak na njihovo državno područje ili prelazak preko njega:

                           (a)

                           fizičkih osoba koje su odgovorne za aktivnosti bušenja u vezi s istraživanjem i proizvodnjom ugljikovodika ili crpljenje ugljikovodika koje proizlazi iz tih aktivnosti, uključene u te aktivnosti, među ostalim planiranjem, pripremanjem, sudjelovanjem u tim aktivnostima, njihovim usmjeravanjem ili pomaganjem, koje nije odobrila Republika Cipar, u njezinu teritorijalnom moru ili u njezinu isključivom gospodarskom pojasu ili u njezinu epikontinentalnom pojasu.
                           U slučajevima u kojima isključivi gospodarski pojas ili epikontinentalni pojas nije razgraničen u skladu s međunarodnim pravom s državom čija obala leži sučelice, to se odnosi i na aktivnosti kojima se može ugroziti ili otežati postizanje sporazuma o razgraničenju;

                           (b)

                           fizičkih osoba koje pružaju financijsku, tehničku ili materijalnu potporu za aktivnosti bušenja u vezi s aktivnostima istraživanja i proizvodnje ugljikovodika ili crpljenjem ugljikovodika koje proizlazi iz tih aktivnosti, navedenima u točki (a);

                           (c)

                           fizičkih osoba povezanih s fizičkim osobama iz točaka (a) i (b),

                     kako su navedene na popisu u Prilogu.

               2.   Stavkom 1. državu članicu ne obvezuje se da vlastitim državljanima odbije ulazak na svoje državno područje.

               3.   Stavkom 1. ne dovode se u pitanje slučajevi u kojima za državu članicu postoji obveza na temelju međunarodnog prava, i to:

                           (a)

                           kao zemlje domaćina međunarodne međuvladine organizacije;

                           (b)

                           kao zemlje domaćina međunarodne konferencije koju su sazvali Ujedinjeni narodi ili koja je sazvana pod pokroviteljstvom Ujedinjenih naroda;

                           (c)

                           na temelju multilateralnog sporazuma kojim se dodjeljuju povlastice i imuniteti; ili

                           (d)

                           na temelju Sporazuma o mirenju iz 1929. (Lateranski ugovor) koji su sklopile Sveta Stolica (Država Vatikanskoga Grada) i Italija.

               4.   Smatra se da se stavak 3. primjenjuje i u slučajevima u kojima je država članica zemlja domaćin Organizacije za europsku sigurnost i suradnju (OESS).

               5.   Vijeće se propisno obavješćuje o svim slučajevima u kojima država članica odobri izuzeće na temelju stavka 3. ili stavka 4.

               6.   Države članice mogu odobriti izuzeća od mjera koje se uvode stavkom 1. ako je putovanje opravdano zbog hitne humanitarne potrebe ili zbog sudjelovanja na međuvladinim sastancima i sastancima koje promiče Unija ili kojima je Unija domaćin ili kojima je domaćin država članica koja predsjeda OESS-om, a na kojima se vodi politički dijalog kojim se izravno promiču politički ciljevi mjera ograničavanja.

               7.   Države članice mogu odobriti i izuzeća od mjera koje se uvode stavkom 1. ako je ulazak ili prelazak potreban zbog provedbe sudskog postupka.

               8.   Država članica koja želi odobriti izuzeća iz stavka 6. ili stavka 7. o tome u pisanom obliku obavješćuje Vijeće. Izuzeće se smatra odobrenim osim ako jedan ili više članova Vijeća podnesu pisani prigovor u roku od dva radna dana od primitka obavijesti o predloženom izuzeću. Ako jedan ili više članova Vijeća podnesu prigovor, Vijeće kvalificiranom većinom može odlučiti odobriti predloženo izuzeće.

               9.   Ako država članica na temelju stavka 3., stavka 4., stavka 6., stavka 7. ili stavka 8. odobri ulazak na svoje državno područje ili prelazak preko njega osobama navedenima na popisu u Prilogu, odobrenje je strogo ograničeno na svrhu za koju je dodijeljeno i na osobe na koje se izravno odnosi.

            Članak 2.

               1.   Zamrzavaju se sva financijska sredstva i svi gospodarski izvori koji pripadaju odnosno koji su u vlasništvu, posjedu ili pod kontrolom:

                           (a)

                           fizičkih ili pravnih osoba, subjekata ili tijela koji su odgovorni za aktivnosti bušenja u vezi s istraživanjem i proizvodnjom ugljikovodika ili crpljenje ugljikovodika koje proizlazi iz tih aktivnosti, uključeni u te aktivnosti, među ostalim planiranjem, pripremanjem, sudjelovanjem u tim aktivnostima, njihovim usmjeravanjem ili pomaganjem, koje nije odobrila Republika Cipar, u njezinu teritorijalnom moru ili u njezinu isključivom gospodarskom pojasu ili u njezinu epikontinentalnom pojasu.
                           U slučajevima u kojima isključivi gospodarski pojas ili epikontinentalni pojas nije razgraničen u skladu s međunarodnim pravom s državom čija obala leži sučelice, to se odnosi i na aktivnosti kojima se može ugroziti ili otežati postizanje sporazuma o razgraničenju;

                           (b)

                           fizičkih ili pravnih osoba, subjekata ili tijela koji pružaju financijsku, tehničku ili materijalnu potporu za aktivnosti bušenja u vezi s aktivnostima istraživanja i proizvodnje ugljikovodika, ili crpljenjem ugljikovodika koje proizlazi iz tih aktivnosti, navedenima u točki (a);

                           (c)

                           fizičkih ili pravnih osoba, subjekata ili tijela povezanih s fizičkim ili pravnim osobama, subjektima ili tijelima iz točaka (a) i (b),

                     kako su navedeni na popisu u Prilogu.

               2.   Nikakva financijska sredstva ni gospodarski izvori ne smiju se staviti na raspolaganje, izravno ili neizravno, fizičkim ili pravnim osobama, subjektima ili tijelima navedenima na popisu u Prilogu ni u njihovu korist.

               3.   Odstupajući od stavaka 1. i 2., nadležno tijelo države članice može odobriti oslobađanje određenih zamrznutih financijskih sredstava ili gospodarskih izvora, odnosno stavljanje na raspolaganje određenih financijskih sredstava ili gospodarskih izvora, pod uvjetima koje smatra primjerenima, nakon što je utvrdilo da su ta financijska sredstva ili ti gospodarski izvori:

                           (a)

                           nužni za ispunjavanje osnovnih potreba fizičkih ili pravnih osoba, subjekata ili tijela navedenih na popisu u Prilogu te uzdržavanih članova obitelji tih fizičkih osoba, uključujući plaćanja za prehrambene proizvode, najamninu ili hipotekarni kredit, lijekove i liječenje, poreze, premije osiguranja i naknade za javne komunalne usluge;

                           (b)

                           namijenjeni isključivo plaćanju opravdanih honorara i naknadi nastalih troškova povezanih s pružanjem pravnih usluga;

                           (c)

                           namijenjeni isključivo plaćanju pristojbi ili naknada za usluge redovitog čuvanja zamrznutih financijskih sredstva ili gospodarskih izvora ili upravljanja njima;

                           (d)

                           nužni za izvanredne troškove, pod uvjetom da je nadležno tijelo najmanje dva tjedna prije dodjeljivanja odobrenja obavijestilo nadležna tijela ostalih država članica i Komisiju o razlozima zbog kojih smatra da bi trebalo dodijeliti posebno odobrenje; ili

                           (e)

                           namijenjeni uplati na račun ili isplati s računa diplomatske ili konzularne misije ili međunarodne organizacije koje uživaju imunitet u skladu s međunarodnim pravom, pod uvjetom da su ta plaćanja namijenjena za službene potrebe diplomatske ili konzularne misije ili međunarodne organizacije.

                     Dotična država članica obavješćuje ostale države članice i Komisiju o svim odobrenjima dodijeljenima na temelju ovog stavka.

               4.   Odstupajući od stavka 1., nadležna tijela države članice mogu odobriti oslobađanje određenih zamrznutih financijskih sredstava ili gospodarskih izvora ako su ispunjeni sljedeći uvjeti:

                           (a)

                           financijska sredstva ili gospodarski izvori predmet su arbitražne odluke donesene prije datuma na koji su fizička ili pravna osoba, subjekt ili tijelo iz stavka 1. navedeni na popis u Prilogu, ili su predmet sudske ili upravne odluke donesene u Uniji ili sudske odluke izvršive u dotičnoj državi članici, prije ili nakon tog datuma;

                           (b)

                           financijska sredstva ili gospodarski izvori upotrebljavat će se isključivo za namirenje tražbina osiguranih takvom odlukom ili priznatih kao valjanih u takvoj odluci, unutar granica određenih primjenjivim zakonima i drugim propisima kojima se uređuju prava osoba koje imaju takve tražbine;

                           (c)

                           odluka nije u korist fizičke ili pravne osobe, subjekta ili tijela navedenih na popisu u Prilogu; i

                           (d)

                           priznavanje odluke nije protivno javnom poretku dotične države članice.

                     Dotična država članica obavješćuje ostale države članice i Komisiju o svim odobrenjima dodijeljenima na temelju ovog stavka.

               5.   Stavkom 1. fizičku ili pravnu osobu, subjekt ili tijelo navedene na popisu u Prilogu ne sprečava se da izvrše plaćanje dospjelo na temelju ugovora sklopljenog prije datuma na koji su ta fizička ili pravna osoba, taj subjekt ili to tijelo navedeni na popisu, pod uvjetom da je dotična država članica utvrdila da fizička ili pravna osoba, subjekt ili tijelo iz stavka 1. nisu primili plaćanje ni izravno ni neizravno.

               6.   Stavak 2. ne primjenjuje se na priljeve na zamrznute račune na ime:

                           (a)

                           kamata ili drugih prihoda na tim računima;

                           (b)

                           plaćanja dospjelih na temelju ugovorâ, sporazumâ ili obveza sklopljenih odnosno nastalih prije datuma od kojeg ti računi podliježu mjerama predviđenima u stavcima 1. i 2.; ili

                           (c)

                           plaćanja dospjelih na temelju sudskih, upravnih ili arbitražnih odluka donesenih u Uniji ili izvršivih u dotičnoj državi članici,

                     pod uvjetom da sve takve kamate, drugi prihodi i plaćanja i dalje podliježu mjerama predviđenima u stavku 1.

            Članak 3.

               1.   Vijeće, na prijedlog države članice ili Visokog predstavnika, jednoglasno odlučuje o uspostavi i izmjeni popisa navedenog u Prilogu.

               2.   Vijeće odluke iz stavka 1., uključujući razloge za uvrštenje na popis, priopćuje dotičnoj fizičkoj ili pravnoj osobi, dotičnom subjektu ili dotičnom tijelu izravno, ako je adresa poznata, ili objavom obavijesti, pružajući toj fizičkoj ili pravnoj osobi, tom subjektu ili tom tijelu mogućnost očitovanja.

               3.   Ako je podneseno očitovanje ili su izneseni bitni novi dokazi, Vijeće preispituje odluku iz stavka 1. i o tome na odgovarajući način obavješćuje dotičnu fizičku ili pravnu osobu, dotični subjekt ili dotično tijelo.

            Članak 4.

               1.   U Prilogu se navode razlozi za uvrštenje na popis fizičkih i pravnih osoba, subjekata i tijela iz članaka 1. i 2.

               2.   Prilog također sadržava informacije potrebne za utvrđivanje identiteta dotičnih fizičkih ili pravnih osoba, subjekata ili tijela, ako su te informacije dostupne. Kada je riječ o fizičkim osobama te informacije mogu uključivati imena i druga imena, datum i mjesto rođenja, državljanstvo, broj putovnice i broj osobne iskaznice, spol, adresu ako je poznata te funkciju ili zanimanje. Kada je riječ o pravnim osobama, subjektima ili tijelima te informacije mogu uključivati nazive, mjesto i datum upisa u registar, broj upisa u registar i mjesto obavljanja djelatnosti.

            Članak 5.
            Ne udovoljava se nijednom zahtjevu povezanom s bilo kojim ugovorom ili transakcijom na čije su izvršenje izravno ili neizravno, u cijelosti ili djelomično, utjecale mjere uvedene ovom Odlukom, uključujući zahtjeve za odštetu ili bilo koje druge zahtjeve te vrste, primjerice zahtjev za naknadu štete ili zahtjev na temelju jamstva, a posebno zahtjev za produljenje ili plaćanje obveznice, jamstva ili odštete, posebice financijskog jamstva ili financijske odštete, u bilo kojem obliku, ako ga podnesu:

                        (a)

                        fizičke ili pravne osobe, subjekti ili tijela navedeni na popisu u Prilogu;

                        (b)

                        bilo koja fizička ili pravna osoba, subjekt ili tijelo koji djeluju posredstvom ili u ime jedne od osoba, subjekata ili tijela iz točke (a).

            Članak 6.

               1.   Vijeće i Visoki predstavnik mogu obrađivati osobne podatke kako bi obavili svoje zadaće na temelju ove Odluke, osobito:

                           (a)

                           u pogledu Vijeća, pri pripremi izmjena i izmjeni Priloga;

                           (b)

                           u pogledu Visokog predstavnika, pri pripremi izmjena Priloga.

               2.   Vijeće i Visoki predstavnik mogu, ako je to primjenjivo, obrađivati relevantne podatke povezane s kaznenim djelima koja su počinile fizičke osobe uvrštene na popis, s osuđujućim presudama izrečenima tim osobama ili sa sigurnosnim mjerama koje se odnose na te osobe samo u onoj mjeri u kojoj je takva obrada potrebna za pripremu Priloga.

               3.   Za potrebe ove Odluke, Vijeće i Visoki predstavnik određuju se kao „voditelji obrade” u smislu članka 3. točke 8. Uredbe (EU) 2018/1725 Europskog parlamenta i Vijeća (1) kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.

            Članak 7.
            Kako bi učinak mjera utvrđenih u ovoj Odluci bio što veći, Unija potiče treće države da donesu mjere ograničavanja slične onima koje su predviđene u ovoj Odluci.

            Članak 8.
            Ova se Odluka primjenjuje do 12. studenoga 2020. i stalno se preispituje. Ona se prema potrebi produljuje ili mijenja ako Vijeće smatra da njezini ciljevi nisu ispunjeni.

            Članak 9.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u 11. studenoga 2019.

                  Za Vijeće

                  Predsjednica

               F. MOGHERINI

            (1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            PRILOG
            POPIS FIZIČKIH I PRAVNIH OSOBA, SUBJEKATA I TIJELA IZ ČLANAKA 1. I 2.
            […]


title: Odluka Vijeća (EU) 2019/1906 od 8. studenoga 2019. o imenovanju člana Odbora regija, kojeg je predložila Republika Francuska

text:
                  14.11.2019

                  HR

                  Službeni list Europske unije

                  L 293/107

         ODLUKA VIJEĆA (EU) 2019/1906
         od 8. studenoga 2019.
         o imenovanju člana Odbora regija, kojeg je predložila Republika Francuska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog francuske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto člana Odbora regija postalo je slobodno istekom mandata na temelju kojeg je predložen g. François DECOSTER (Vice-président du Conseil régional Nord-Pas-de-Calais-Picardie),

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        g. François DECOSTER, Conseiller régional du Conseil régional Hauts-de-France (promjena mandata).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 8. studenoga 2019.

                  Za Vijeće

                  Predsjednica

               L. ANDERSSON

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU, Euratom) 2019/1945 od 19. studenoga 2018. o odobrenju sklapanja od strane Europske komisije Sporazuma između Europske zajednice za atomsku energiju (Euratom) i Organizacije za energetski razvoj Korejskog poluotoka (KEDO)

text:
                  26.11.2019

                  HR

                  Službeni list Europske unije

                  L 304/1

         ODLUKA VIJEĆA (EU, Euratom) 2019/1945
         od 19. studenoga 2018.
         o odobrenju sklapanja od strane Europske komisije Sporazuma između Europske zajednice za atomsku energiju (Euratom) i Organizacije za energetski razvoj Korejskog poluotoka (KEDO)
         VIJEĆE EUROPSKE UNIJE,
         uzimajući u obzir Ugovor o osnivanju Europske zajednice za atomsku energiju (Euratom), a posebno njegov članak 101. drugi stavak,
         uzimajući u obzir preporuku Europske komisije,
         budući da:

                     (1)

                     U svrhu zaštite interesa Euratoma, članstvo u KEDO-u trebalo bi se nastaviti i nakon 2015. kako bi se omogućilo konačno rješenje pravnih i financijskih pitanja povezanih s obustavom KEDO-ova projekta lakovodnog nuklearnog reaktora i uredna likvidacija KEDO-a.

                     (2)

                     Trebalo bi sklopiti Sporazum između Europske zajednice za atomsku energiju (Euratom) i Organizacije za energetski razvoj Korejskog poluotoka (KEDO),

               DONIJELO JE OVU ODLUKU:

            Jedini članak
            Odobrava se sklapanje od strane Europske komisije Sporazuma između Europske zajednice za atomsku energiju (Euratom) i Organizacije za energetski razvoj Korejskog poluotoka (KEDO).
            Tekst Sporazuma priložen je ovoj Odluci.

            Sastavljeno u Bruxellesu 19. studenoga 2018.

                  Za Vijeće

                  Predsjednica

               F. MOGHERINI


title: Odluka Vijeća (EU, Euratom) 2019/1946 od 19. studenoga 2018. o odobrenju sklapanja od strane Europske komisije Sporazuma između Europske zajednice za atomsku energiju (Euratom) i Organizacije za energetski razvoj Korejskog poluotoka (KEDO)

text:
                  26.11.2019

                  HR

                  Službeni list Europske unije

                  L 304/4

         ODLUKA VIJEĆA (EU, Euratom) 2019/1946
         od 19. studenoga 2018.
         o odobrenju sklapanja od strane Europske komisije Sporazuma između Europske zajednice za atomsku energiju (Euratom) i Organizacije za energetski razvoj Korejskog poluotoka (KEDO)
         VIJEĆE EUROPSKE UNIJE,
         uzimajući u obzir Ugovor o osnivanju Europske zajednice za atomsku energiju (Euratom), a posebno njegov članak 101. drugi stavak,
         uzimajući u obzir preporuku Europske komisije,
         budući da bi trebalo sklopiti Sporazum između Europske zajednice za atomsku energiju (Euratom) i Organizacije za energetski razvoj Korejskog poluotoka (KEDO),
         DONIJELO JE OVU ODLUKU:

            Jedini članak
            Odobrava se sklapanje od strane Europske komisije Sporazuma između Europske zajednice za atomsku energiju (Euratom) i Organizacije za energetski razvoj Korejskog poluotoka (KEDO).
            Tekst Sporazuma priložen je ovoj Odluci.

            Sastavljeno u Bruxellesu 19. studenoga 2018.

                  Za Vijeće

                  Predsjednica

               F. MOGHERINI